cyanic-selkie/wikianc huggingface dataset:
Jason Patric
Jason Patric (født 17. juni 1966 i Queens, New York) er en amerikansk skuespiller på film, TV og teater.
Patrick er kjent for sine roller i filmene The Lost Boys fra 1987, The Frankenstein Mystery fra 1990, Sleepers fra 1996, Narc fra 2002, The Losers fra 2010, og Speed 2: Cruise Control. Hans far er skuespilleren og dramatikeren Jason Miller. Patric er mors barnebarn av Jackie Gleason. Patric ble født som Jason Patric Miller, sønn av den Academy Award-nominerte skuespilleren og Pulitzer Prize-vinnende forfatteren Jason Miller (født John Anthony Miller) og Linda Gleason, datter av skuespiller og komiker Jackie Gleason. Hans halvbror er skuespilleren Joshua John Miller.
Patric er av irsk avstamning og vokse opp i Upper Saddle River i New Jersey der han studerte ved den katolske Don Bosco Preparatory High School i Ramsey, New Jersey, og senere ved den katolske videregående skolen i Santa Monica i California. På videregående spilte Patrick i produksjoner av Dracula og Grease. Rett etter eksamen ble Patrick satt opp i TV-drama Toughlove sammen med Bruce Dern, Piper Laurie, Dedee Pfeiffer og Lee Remick.
Jason Patric hadde flere stevnemøter med skuespillerinnen Julia Roberts bare noen få dager etter at hun avlyste det planlagte bryllupet med Kiefer Sutherland i juni 1991. Patric gikk deretter ut med supermodell Christy Turlington flere ganger mellom 1994 og 2000. Paret holdt en lav profil og ble sjelden blir sett sammen i offentligheten. Christy endte forholdet da hun møtte sin fremtidige ektemann, skuespiller og regissør Edward Burns på en fest i The Hamptons høsten 2000. I 2007 spilte Jason Patric i filmen In the Valley of Elah, og i 2009 fikk han en rolle i filmen My Sister's Keeper.
I 2004 ble Patric arrestert for offentlig beruselse og motsatte seg arrestasjon i Austin, Texas, og han var involvert i en fysisk konfrontasjon med politiet. Patric hevdet at anklagene var falske, og at det var politiet som overfalt ham. Påtalemyndigheten droppet senere anklagene, som inkluderte overfall på en politimann. Patrick saksøkte politiet for brudd på sivile rettigheter, men den føderale juryen nedla dom i politiets favør.
Spanias provinser
Listen viser alle de 50 provinsene i Spania.
Breifjorden
Breifjorden er ei fjordarm av Vinjefjorden i Surnadal, Tingvoll og Sunndal kommune på Nordmøre. Fjorden er en fortsettelse av Halsafjorden og Trongfjorden i nord. Breifjorden er 9,5 kilometer brei, eller lang, og strekker seg 5 kilometer fra nord til sør, som er den generelle retninga til hele fjordsystemet.
Vest i fjorden ligger grenda Vågbø i Tingvoll.
Breifjorden har i tidligere tider; men også i nåtid vært brukt som dumpeplass og skipskirkegård for kondemnerte fartøyer.
Serindia
Serindia er en betegnelse som kombinerer Serica (i moderne tid brukt om Kina) og India, og som sikter til en del av Asia som er noe større en det som også er kjent som Xinjiang, Kinesisk Turkestan, Øst-Tyrkestan, eller Høye Asia. Betegnelsen stammer fra arkeologen og oppdagelsesreiseren Aurel Stein.
Jonty Rhodes
Jonty Rhodes (født 27. juli 1969 i Natal-provinsen, Sør-Afrika) er en sørafrikansk tidligere cricketspiller som spilte for det sørafrikanske cricket-laget mellom 1992 og 2003.
I løpet av sin cricket-karriere spilte han for klubber som Gloucestershire County Cricket Club, KwaZulu-Natal og Natal. Hans siste profesjonelle cricket-kamp ble avholdt under Cricket World Cup i Sør-Afrika i 2003. Etter å ha pensjonert seg fra cricket ble Rhodes ansatt ved Standard Bank og han var involvert med denne bankens cricket-sponsing i Sør-Afrika. Han giftet seg med Kate McCarthy, en niese av Cuan McCarthy, den 16. april 1994 i Pietermaritzburg. Paret tok senere ut skilsmisse.
Rypøya
Rypøya (nordsamisk: Čoatni) er ei øy i Lebesby kommune i Troms og Finnmark. Rypøya ligger i den sørligste delen av Laksefjorden ved Ifjorden.
Den store røde flekken
Den store røde flekken er et mursteinsrødt og oransjefarget høytrykksområde, som produserer en antisyklonisk storm i planeten Jupiters atmosfære. Flekken er det mest gjenkjennelige trekket på Jupiter, og er den største stormen i solsystemet. I 2017 var den så stor at 1,3 jordkloder kunne få plass der, og den kan observeres fra jorden med relativt små teleskoper.
Sentrum av stormen ligger ved den 22. breddegraden sør for Jupiters ekvator, og den gir opphav til vindhastigheter på opp til mer enn 400 km/t. Infrarøde observasjoner og rotasjonsretningen tyder på at flekkens skytopper er betydelig høyere og kaldere enn de omgivende regionene.
En har kjent til andre lignende, mindre flekker i flere tiår (se for eksempel artikkelen Oval BA). Det kan ha vært lignende strukturer på Saturn (jamfør den store hvite flekken og Dragon Storm) og Neptun (jamfør Neptuns mørke flekker).
Flekken antas av mange forskere å være borte om 50–100 år eller mer, ettersom den har begynt å bli mindre. Fra 1930-årene frem til 2015 mistet den 2/3 av størrelsen.
Observasjonshistorie
Den store røde flekken er en vedvarende antisyklonisk storm. Sentrum av stormen befinner seg 22° sør for Jupiters ekvator. Flekken har blitt observert og har eksistert i minimum 357 år. Den første observasjonen blir tilskrevet Robert Hooke (1635–1702), som beskrev en flekk på planeten i mai 1664. Det er likevel mulig at Hooke's flekk var i det nordlige ekvatorbelte, mens den store røde flekken er i det sørlige ekvatorbelte. Det er også mulig at flekken som Hooke beskrev i virkeligheten var månen Callisto. Mer overbevisende er Giovanni Cassinis (1625–1712) beskrivelse i det påfølgende år.
Stormen ble beskrevet som en «permanent flekk» av Cassini etter at han observerte den i juli 1665 sammen med sin instrumentmaker Eustachio Divini (1610–1685). Ifølge en rapport av Giovanni Battista Riccioli (1598–1671) fra 1635, observerte Leander Bandtius en stor flekk som han beskrev som «en oval, som tilsvarte 1/7 av Jupiters diameter på sitt lengste.» Riccioli omtalte Bandtius som abbeden av Dunisburgh og at denne hadde et «ekstraordinært teleskop». Ifølge Riccioli's beskrivelse, «er disse egenskapene sjelden observert, og da bare med et teleskop med eksepsjonell kvalitet og forstørrelse».
Et oljemaleri fra 1700 av rokokkomaleren Donato Creti (1671–1749), er den første avbildning av flekken gjengitt med rød farge. Bildet er utstilt i Vatikanstaten, og er et av en serie bilder av forskjellige himmellegemer som er brukt bakgrunn for ulike italienske scener. Bildene ble kontrollert for sin nøyaktighet av astronomen Eustachio Manfredi (1674–1739). Ingen jovianske fenomener ble offisielt beskrevet som røde før på slutten av 1800-tallet.
Flekken hadde synlige fluktuasjoner fra 1665 til 1713. Den var ute av syne ved flere anledninger mellom 1665 og 1708.
Romsonden Juno, som gikk inn i en polarbane omkring Jupiter i 2016, fløy over den store røde flekken under sin nærmeste passering av Jupiter den 11. juli 2017. Den tok flere bilder av flekken i en avstand på omkring 8 000 km over overflaten. Juno har studert sammensetningen og evolusjonen av Jupiters atmosfære, deriblant den store røde flekken.
Flekkens størrelse
I begynnelsen av 2004 hadde flekken omkring halve lengden som den hadde for et århundre siden, da dens lengde var 40 000 km. Med den nåværende reduksjonshastigheten kan flekken bli sirkulær innen 2040. Dog regnes ikke det som sannsynlig på grunn av den forstyrrende effekt fra tilgrensende jetstrømmer. Det er ikke kjent hvor lenge flekken vil vare, eller hvorvidt forandringen er et resultat av normale fluktuasjoner. Ifølge et studium av forskere ved University of California, Berkeley, mistet flekken 15 % av sin diameter sammen med dens store akse mellom 1996 and 2006. Xylar Asay-Davis, som var med i forskerteamet, bemerket seg at flekken ikke forsvant. Han skrev: «Hastigheten er en mer robust form for måling fordi skyene som er tilknyttet den røde flekken også er sterkt påvirket av flere andre fenomener i den tilgrensende atmosfære.»
Observasjoner i 1995 av teleskopet Hubble viste at den hadde minket i bredde til 13 020 km, og i 2009 var bredden 11 130 km. I 2015 hadde den en lengde på 16 500 km og en bredde på 10 940 km, og minsket i lengde på omkring 930 km hvert år.
Fra 1930-årene frem til 2015 hadde den røde flekken minket til en tredel av størrelsen.
Den 3. april 2017 målte flekken 16 350 km i diameter, og var 1,3 ganger større enn jordens diameter.
I 2019 begynte den store røde flekken å «avskalle» langs kantene, og fragmenter av stormen begynte å bryte av og forsvinne. Krympingen og «avskallingen» fyrte opp under spekulasjonene om at den store røde flekk kunne forsvinne om 20 år.
Andre astronomer tror at flekkens tilsynelatende størrelse reflekterer dens skydekke og ikke størrelsen på den faktiske, underliggende virvelen. De tror at «avskallingen» kan skyldes interaksjoner med andre sykloner eller antisykloner, deriblant ufullstendige absorberinger av mindre systemer; hvis dette er tilfelle, kan det bety at flekken ikke er i ferd med å forsvinne.
Intern dynamikk
Den store røde flekken roterer mot klokken, i en periode på 4,5 jorddager eller 11 jovianske dager. Dens sirkulasjon mot klokken ble oppdaget i 1966 – observasjoner av romsondene Voyager under sine forbiflyvninger i 1979 bekreftet dette.
Stormen har eksistert i århundrer fordi Jupiter ikke har noen planetær overflate som gir friksjon (det er bare en mantel av metallisk hydrogen og over dette et heliumfattig lag med molekylært hydrogen); sirkulerende gassvirvler vedvarer i atmosfæren over lang tid fordi det ikke er noe friksjon mot rotasjonsbevegelsene.
Infrarøde måledata har lenge indikert at flekken er kaldere enn de fleste andre skyene på planeten. Skytoppene til flekken (omkring 8 km høyere enn de tilgrensende skyene) er likevel betydelig varmere enn resten av planeten.
Lydbølger, som kolliderer med tyngdebølger, og som deretter stiger opp fra turbulensen av stormen under kan være en forklaring av opphetingen.
Det er data fra NASA's 3 meter lange infrarøde teleskopfasilitet (IRTF) på Mauna Kea på Big Island på Hawaii, som kan tyde på dette. Forskere ved Boston University foreslo denne forklaringen den 27. juli 2016 i en publikasjon i Nature.
Lydbølgene beveger seg vertikalt oppover 800 km over stormen hvor de bryter inn i den øvre atmosfæren, og effekten i lydbølgene blir der konvertert til varme. Dette skaper en region i den øvre atmosfære med en varme på 1 600 kelvin (1 330 °C)—flere hundre kelvin varmere enn resten av planeten ved disse høyder. Effekten blir beskrevet som «brytingen av [...] bølger mot en strand».
Flekken er romlig begrenset av en moderat østlig rettet prograd jetstrøm sør for flekken og av en svært sterk retrograd vestlig strøm nord for flekken. Vindene rundt kanten av flekken er opp mot mer enn 400 km/t (120 m/s). Strømmene på innsiden er mer stagnerende, med lite innflyt og utflyt. Rotasjonsperioden til flekken har minsket over tid, kanskje som et direkte resultat av dens stadige minskning. I 1979 var den på seks jorddager eller 24 jovianske dager. I 2008 var den redusert til 4.5 jorddager eller 11 jovianske dager.
I 2010 fotograferte astronomer den store røde flekken i det fjerne infrarøde spektrum (fra 8,5 til 24 μm) med en høyere oppløsning enn noensinne. De fant at dens sentrale, rødaktige region er 3–4 kelvin varmere enn omgivelsene. De varme massene befinner seg i den øvre delen av troposfæren og har et trykk på 200–500 mbar. Denne varme og sentrale delen av flekken roterer langsomt mot klokken. Trolig skyldes den langsomme rotasjonen en svak innsynkning i midten av flekken.
Breddegrad
Sentrum av flekken befinner seg 22° sør for Jupiters ekvator i det sørlige tropiske belte (STB).
Breddegraden har vært omtalt som stabil i dokumenterte observasjoner, og varierer typisk med omkring en grad. Flekkens lengdegrad er derimot varierende. Jupiters synlige overflate roterer ikke med samme hastighet i alle breddegrader. Astronomene bruker tre forskjellige systemer for å definere lengdegrad:
System II var opprinnelig basert på gjennomsnittsrotasjonen til den store røde flekk på 9t 55m 42s. På tross av dette har flekkens rotasjon i System II endret seg minst ti ganger siden begynnelsen av det 19. århundre. Avdriftshastigheten har endret seg dramatisk over årene og har blitt knyttet til lysheten i det sørlige tropiske belte (STB), og nærværet eller fraværet av en sørlig tropisk forstyrrelse.
Intern dybde, varmeforskjeller og struktur
Den store røde flekken er en elliptisk antisyklon. Dens sentrum befinner seg 22 grader under ekvator på Jupiter's sørlige halvkule. Med sin bredde på ~16 000 km, er det den største antisyklon i solsystemet. Dens interne dybde og struktur er lite kjent.
Avbilding med synlig lys og sporing av skyene fra in-situ observasjon har bestemt omløpshastigheten og identifisert flekkens virvel. Virvelen er lokalisert i en tynn antisyklonisk ring 70–85% av radiusen og befinner seg langs Jupiter's raskeste vestvendte jetstrøm. I 2016 innhentet Juno data om tyngdekraften og termiske data gjennom infrarød fotografering. Dette ga innsikt i den strukturelle dynamikken og dybdene til flekken.
Flekken har altså sin begynnelse, dypt nede i den konvektive sonen, som befinner seg i området fra 100 til 600 km under skydekket (12-1000 bar). Troposfæren og resten av atmosfæren (noen ganger omtalt som «det meterologiske lag») har nemlig sin nedre grense ved 10 bar trykk, 90 km under den synlige «overflaten» til Jupiter. Hydrogen blir for øvrig en superkritisk væske ved trykk på 12 bar eller høyere.
Infrarød fotografering og spektroskopiske målinger av flekken ble utført av romsondene Galileo og Cassini i årene 1995–2008, for å dokumentere varmeforskjeller innenfor den interne strukturelle virvelen til flekken. Tidligere infrarøde varmekart fra sondene Voyager, Galileo og Cassini viser at flekken er en antisyklon og en virvel med en kald kjerne innenfor en oppvellende varmere annulus (ringformet struktur); dataene viser gradsforskjeller i temperaturen til flekken. Bedre forståelse av Jupiters atmosfæriske temperatur, aerosoler, (finkornede) partikler opasitet og sammensetning av ammoniakkgass ble funnet via infrarøde varmebilder. Slik ble en direkte korrelasjon mellom de synlige skylagenes reaksjoner, termisk gradient, målinger og observasjoner samlet over flere tiår. I desember 2000 viste høyoppløsningsbilder fra Galileo et atmosfærisk, turbulent område nordvest for flekken, og avdekket en varmeforskjell mellom den varmeste regionen i flekken og regioner øst og vest for flekken. Den vertikale temperaturen i flekken er avgrenset innenfor trykkområdet 100–600 mbar; den vertikale temperaturen til flekkens kjerne er i trykkområdet ~400 mbar. Temperaturen er 1,0–1,5 kelvin varmere enn i regioner øst-vest for kjernen, og 3,0–3,5 kelvin varmere enn regioner nord og sør for kjernen. Dette bekreftes av bilder som VISIR (VLT Mid-Infrared Imager Spectrometer) på ESO Very Large Telescop, tok i 2006; bildene viser at flekken var fysisk tilstede i ulike høyder som har et atmosfærisk trykk i området 80–600 mbar, og bekrefter de infrarøde varmebildene. Bilder fra Cassinis infrarøde spektrometer (CIRS), såvel som fra bakkebaserte teleskoper, har gjort det mulig å koble sammen sammensetningen av fosfin, ammoniakkaerosoler (PH3, NH3) og 4-hydroksybenzosyre med den antisykloniske sirkulasjonen til flekken. Bildene fra CIRS og bakkebaserte teleskoper sporer vertikale bevegelser i Jupiters atmosfære til tilstedeværelsen av PH3 og NH3.
De høyeste konsentrasjonene av PH3 og NH3 er funnet nord for flekkens perifere rotasjon. De hjalp til med å bestemme den søradgående jetbevegelsen og viste bevis for en økning i høydeforskjellen i søylen av aerosoler med et atmosfæretrykk i området 200–500 mbar. Det er en større uttynning av NH3 under det synlige skylaget i den sørlige perifere ringen til flekken; uttynningen er relativ til et smalere bånd av atmosfærisk innsynkning. Den lave midterste infrarøde aerosolopasitet, sammen med temperaturgradienter, høydeforskjellene og den vertikale bevegelsen til de sonale vindene, er involvert i virvelens utvikling og bærekraft. Den sterkere atmosfæriske subsidens og sammensetningenes asymmetri viser at flekken fremviser en grad av tilting fra den nordlige til den sørlige randen av flekken. Flekkens dybde og interne struktur har forandret seg konstant over tiår; implikasjonene av at den er 200–500 km dyp er ikke helt forstått, men jetstrømmene som forsyner kraften til flekken er godt under dens basis.
Farge og sammensetning
Det er ikke kjent hva som forårsaker rødfargen til den store røde flekken. Laboratorie-eksperimenter foretatt av Mark Loeffler og Reggie Hudson ved Goddard Institute for Space Studies tyder på at fargen blir forårsaket av komplekse organiske molekyler (ammoniumhydrosulfid og acetylen), rød fosfor, eller en annen svovelkomponent. Fargetonen varierer fra nesten mursteinrød til svakrosa eller endog hvit. Den høyere temperaturen i den rødeste sentrale regionen er beviset på at fargen påvirkes av omkringliggende faktorer.
Den store røde flekk er tidvis bare synlig gjennom den røde flekkens grop, som er i dens nærmiljø i det sørlige tropiske belte (STB). Flekkens synlighet er tydelig knyttet til dette beltet. Når beltet er lyst og hvitt, er flekken vanligvis mørk, og når beltet er mørkt, er flekken vanligvis lys. Flekkens lyse og mørke perioder inntreffer ved irregulære intervaller. Fra 1947 til 1997 var flekken mørkest i periodene 1961–1966, 1968–1975, 1989–1990 og 1992–1993.
Lignende flekker
Lignende flekker har blitt observert både i og utenfor solsystemet vårt. Den store røde flekken må ikke forveksles med en annen stor mørk flekk, som ble observert nær Jupiters nordpol i år 2000 av Cassini–Huygens.
«Den røde babyflekken» var en annen flekk som kolliderte med den store røde flekken fra 28. juni til 8. juli 2008. Oval BA er enda en flekk som oppstod i mars 2000 etter en sammensmelting av tre mindre hvite stormer som kan spores tilbake til 1939.
Et fenomen i atmosfæren til planeten Saturn kalles «den store hvite flekken». Dette er periodiske stormer som kommer og går, og som første gangen ble observert av Asaph Hall (1829–1907) i 1876.
Et fenomen i atmosfæren til planeten Neptun er «Neptuns mørke flekker». Den første ble fotografert av romsonden Voyager 2 den 25. august 1989, og kan ha vært et atmosfærisk hull snarere enn en storm. Den var forsvunnet i november 1994, men en lignende flekk hadde oppstått lenger nord.
En lignende flekk er observert rundt den brune dvergen WISEP J190648.47+401106.8 i stjernetegnet Lyren omkring 53,3 lysår fra Solen. Denne brune dvergstjernen er av spektralklasse L, og ble oppdaget i 2011 av romteleskopet Wide-field Infrared Survey Explorer. I 2013 ble det observert en storm på stjernen som har størrelse med den store røde flekken, og i 2015 ble observasjonen bekreftet.
Tokyo Sexwale
Tokyo Sexwale (født 5. mars 1953 i Soweto) er en sørafrikansk forretningsmann, politiker, anti-apartheid aktivist og tidligere politisk fange. Han er den nåværende ministeren of Human Settlements i Sør-Afrika.
I 1976, ble Sexwale tatt til fange etter en trefning med de sørafrikanske sikkerhetsstyrkene og sammen med 11 andre ble han siktet og senere dømt for terrorisme og konspirasjon for å styrte den sørafrikanske regjeringen etter en nesten to år lang rettssak i den sørafrikanske Høyesterett. I 1977 ble Sexwale sendt til et maksimalt sikkerhetsfengsel på Robben Island for å tjene en dom på 18 års fengsel. Han ble frigitt etter å tilbrakt 13 år bak murene.
Sexwale ble valgt inn i polikken under det første frie valget som ble avholdt etter at apartheid-systemet ble avsluttet i 1994. Han pensjonerte seg fra politikken i 1998 til fordel for næringslivet. Sexwale er gift med en hvit kvinne som han møtte mens han var på besøk på Robben Island, Judy van Vuuren, de fikk to barn sammen, Gabrielle og Chris. Han er også en kjent filantrop, og er bestyrer for Nelson Mandela Foundation. I 2005 arrangerte han den sørafrikanske versjonen av et reality game show ved navn The Apprentice.
Sexwale har vært nevnt som en potensiell fremtidig president i Sør-Afrika og som en mulig kandidat til vervet som visepresident for African National Congress i 2007. I 2001 ble Sexwale anklaget, sammen med Cyril Ramaphosa og Mathews Phosa, for å ha planlagt å avsette president Thabo Mbeki. Sexwale benektet anklagene, og alle tre fikk støtte av Nelson Mandela. De ble senere frikjent for alle anklager. Sexwale har mottatt mange æresbevisninger og priser, blant annet Legion d'honneur fra Frankrike, et æresdoktorat i teknologi fra Nottingham Trent University, et æresdoktorat i Business Administration fra De Montfort University og Teach Leadership Award fra USA. Han er også kansler ved Vaal University of Technology.
Framnes stadion
Idrettsanlegget ble delvis opparbeidet på nåværende sted i løpet av andre verdenskrig, og ble tatt i bruk i 1946. Det første klubbhuset ble oppført i 1948, og deretter ble et nytt klubbhus bygget i 1978. Dagens klubbhus stod ferdig i 2013.
Ved utvidelse av anlegget åpnet man gressbanen i 1964. I 1984 ble anlegget rehabilitert og åpnet på nytt. Ca. 1000 fremmøtte overvar nyåpningen. Senere var Framnes stadion vertskap for flere tippekamper, deriblant oppgjøret mellom Fram Skatval og Hødd (1-2) i juli 1985 og oppgjøret mellom Fram Skatval og Nybergsund (1-1) i juli 1987.
Anlegget har også vært arena for vekslinger i St. Olavsloppet.
I 2007 ble det lagt kunstgress på anlegget.
Richard Mulcahy
Tidlig liv
Mulcahy ble født i Manor Street i Waterford. Han fikk sin utdannelse hos Christian Brothers i Waterford og deretter i Thurles i Tipperary, hvor faren var postmester. Han begynte å jobbe for postverkets ingeniørtjeneste i 1902, med arbeidssted i Thurles, Bantry og Dublin. Kort tid etter grunnleggelsen av Irish Volunteers i 1913 sluttet han seg til organisasjonen, og han ble også medlem av Irish Republican Brotherhood (IRB) og Conradh na Gaeilge.
Under påskeopprøret i april 1916 var han nestkommanderende under Thomas Ashe under en trefning ved Ashbourne i Meath. Han ble arrestert etter at opprøret ble slått ned, og etter et kort opphold i Knutsford ble han sendt til Frongoch interneringsleir hvor han satt til november 1916.
Uavhengighetskrigen og borgerkrigen
Etter løslatelsen sluttet han seg straks til den republikanske bevegelsen. Han ble nestkommanderende for Irish Volunteers, og jobbet tett sammen med Michael Collins. I parlamentsvalget i 1918 ble han valgt inn i det britiske parlamentet for Sinn Féin. Som de andre av partiets representanter boikottet han parlamentet, og var i stedet med på opprettelsen av Dáil Éireann. Da Dáil proklamerte opprettelsen av Den irske republikk ble han forsvarsminister. I mars 1919 ble han øverstkommanderende for IRA, en stilling han hadde til januar 1922. Mulcahy og Collins var de viktigste lederne for den væpnede kampen mot britene under uavhengighetskrigen.
I 1919 giftet han seg med Josephine Ryan, søster av dr. James Ryan og Philomena Ryan, som var gift med Sean T. O'Kelly.
Da den anglo-irske traktat ble signert i 1921 støttet han den, og han ble kommandant for Fristatens styrker under den irske borgerkrig. Mulcahy var beryktet blant traktatmotstandere fordi han gav ordre om at fanger kunne henrettes dersom de ble tatt med våpen på seg. Han var sentral i beslutningen om å henrettet 77 IRA-medlemmer.
Fra 1923 til 1924 var han forsvarsminister i Fristaten, men måtte gå av på grunn av sin håndtering av det såkalte hærmytteriet, da offiserer Irish Army nær gjorde opprør på grunn av demobiliseringen etter borgerkrigen.
Politikerkarriere etter borgerkrigen
I 1927 kom han igjen inn i regjeringen, denne gang som minister for lokalstyre.
Han ble valgt inn i Dáil Éireann for Dublin North West i 1921 og 1922. Deretter byttet han valgkrets til Dublin North, hvor han ble valgt i 1923, 1927, 1932 og 1933.
Ronald Koeman
Ronald Koeman (født 21. mars 1963 i Zaandam) er en nederlandsk fotballtrener og tidligere fotballspiller som er landslagstrener for.
Richard Mulcahy
Politikerkarriere etter borgerkrigen
Da W.T. Cosgrave gikk av som partileder i Fine Gael i 1944 tok Mulcahy over, mens han fortsatt var senator. Samme år ble han igjen valgt inn i Dáil, denne gang for Tipperary.
Ronald Koeman
I løpet av karrieren spilte han for Helpman, GRC,, og PSV Eindhoven, før han ble hentet til storklubben FC Barcelona. Etter seks sesonger i spansk toppfotball, hvor han blant annet vant seriemesterskapet fire ganger på rad og Champions League, flyttet han tilbake til Nederland og klubben Feyenoord Rotterdam.
Noralv Veggeland
Noralv Veggeland (født 21. mai 1941, død 14. august 2020) var professor i offentlig politikk ved Høgskolen i Innlandet, Lillehammer.
Ronald Koeman
Til å være forsvarsspiller og midtbanespiller scoret Koeman uvanlig mange mål, både på klubb- og landslag. På 78 kamper for scoret han 14 mål.
Noralv Veggeland
Veggeland var utdannet cand.real. fra UiO i 1964 og med senere eksamener i sosialfilosofi og politisk idehistorie. Han arebidet som lektor ved Bodø reformgymnas 1965-1972 og var lektor ved Nansenskolen 1972-1973. I 1973 ble han ansatt som høyskolelektor ved Oppland distriktshøgskole, nå Høgskolen i Lillehammer. Han ble ansatt som direktør ved Østlandforskning som han bygget opp fra 1983 til 1985, videre instituttsjef for Nordisk institutt for regionalpolitisk forskning (NordREFO), i København fra 1989 til 1993. I samme tid var han redaktør av NordREFOs forskningspublikasjoner med mer en 25 utgivelser. Han var den første valgte rektor ved Høgskolen i Lillehammer fra 1986 og satt i to perioder. Fra 1977 til 1982 var han medlem av Rådet for samfunnsforskning, Norges almenvitenskapelige forskningsråd (NAVF). Hans forskningsfeltet var norsk og europeisk regionalpolitikk og i de senere år introduksjon av den nye reguleringsstaten i Norge etter europeisk mønster, med særlig vekt på utviklingen av norske styringsformer i offentlige sektorer. Han arbeidet også med den såkalte Nordiske modellen, dens framvekst og dens utfordringer på 2000-tallet som følge av trussel fra den internasjonale bølgen av ideologisk og politisk nyliberalisme.
Ronald Koeman
Den 23. oktober fikk han sparken som trener for Everton.
Noralv Veggeland
Han var forskningskoordinator ved NAVF 1985-1988. Fra 1991 til 1993 var han akademisk rådgiver ved Universitetet i Tartu i Estland. Han har vært gjesteforsker og gjesteprofessor/«lecturer» ved University of Massachusetts i henholdsvis 1980 og 2006 og ved European University Institute (EUI) i Firenze i 2009. Gjesteprofessor/«lecturer» ved Odessa University, Ukraina, sommersemesteret 2002. Veggeland var medlem av European Research and Seminar Network: Globalization and transformation of Europe's border, The Norface Seminar Series, 2007-2010, foruten medlem av styret for Norsk Forum for Europaforskning fra 2005 til 2015. Fra 1985 til 1989 var Veggeland redaktør av tidsskriftet Plan og arbeid. Han var også initiativtaker og styreleder for Norsk Fredssenter ved Nansenskolen 1985-1989.
Richard Mulcahy
Politikerkarriere etter borgerkrigen
Etter valget i 1948 tok en koalisjonsregjering makten. Siden Fine Gael var det største partiet kunne det velge neste taoiseach. Som partileder var Mulcahy en sterk kandidat, men Clann na Poblachtas leder Seán MacBride så på ham som uakseptabel på grunn av henrettelsene under borgerkrigen. Uten Clann na Poblachta ville koalisjonsregjeringen kollapset, og Mulcahy trådte tilside til fordel for John A. Costello. Costello ble parlamentarisk leder for Fine Gael, mens Mulcahy var nominell partileder. Han ble utdanningsminister i koalisjonsregjeringen, og satt til regjeringen mistet makten ved valget i 1951.
Ronald Koeman
Han er bror av Erwin Koeman, som også var fotballspiller med landskamper for Nederland.
Noralv Veggeland
Veggeland har utgitt mer enn 35 bøker og nærmere 450 fagpublikasjoner.
Ronald Koeman
Classic XI
På FIFA 07, FIFA 08, FIFA 09, FIFA 10, FIFA 11, FIFA 12, FIFA 13, FIFA 14, FIFA 15 og FIFA 16 er Koeman med på laget, Classic XI. Der er blant annet Zico, Franz Beckenbauer og Hugo Sanchez.
Richard Mulcahy
Politikerkarriere etter borgerkrigen
Han døde i Dublin 16. desember 1971, 85 år gammel. Hans sønn, Richard Mulcahy jr., var i mange år en av de fremste kardiologer i Dublin.
Christopher Heyerdahl
Christopher Heyerdahl (født 18. september 1963 i Britisk Columbia, Canada) er en kanadisk skuespiller. Han er halvt norsk ettersom hans far emigrerte fra Norge til Canada i 1950-årene. Hans far var Thor Heyerdahls fetter. Han er 1,93 meter høy, og var en god ishockeyspiller.
Heyerdahl har spilt i mange filmer og tv-serier, blant annet Stargate Atlantis, Supernatural og Smallville. Han har blitt kjent for rollen som vampyren Marcus i filmatiseringen av bøkene Twilight, New Moon & Breaking Dawn som har blitt filmatisert. Twilight-serien ble en suksess. Heyerdahl spiller også karakteren Thor «The Swede» Gundersen i Hell on Wheels.
Perturbasjon
Pertubasjon er et begrep i fysikk som betyr forstyrrelse eller avvik. For eksempel brukes uttrykket innen astronomi for å beskrive hvordan et himmellegemes omløpsbane påvirkes eller forstyrres av andre legemers gravitasjon - som solen, skapt av gravitasjonsvirkningen fra et tredje himmellegeme, som for eksempel Jupiter. Det tredje himmellegemet blir da kalt det perturberende himmellegemet.
Periodiske perturbasjoner blir gjentatt i forholdsvis korte tidsrom. Sekulære perturbasjoner er særlig langsomme forandringer. Disse er også periodiske, men med veldig lange perioder. Det var perturbasjonen i bevegelsen til Uranus som førte til oppdagelsen av Neptun i 1846. Månens bane er sterkt perturbert, noe som i høy grad vanskeliggjør utrekningen av posisjonen til månen.
Werther-effekt
Werther-effekt (også selvmordssmitte eller klusterselvmord) er et fenomen som oppstår når en, oftest kjent, persons selvmord medfører at andre begår selvmord, ofte på lignende måte. Fenomenet kan oppstå for eksempel på en skole, eller i samfunnet generelt.
Det påstås at mange begikk selvmord etter at Kurt Cobain, sanger i rockgruppen Nirvana, tok livet sitt i april 1994. Et annet tilfelle av det som kan kalles for Werther-effekten er Yukiko Okada, som var en kjent popartist fra 1980-tallet. Hennes selvmord i 1986 ble fremstilt i media på uaktsomt vis, noe som antas å ha ført til et sprang i selvmordsstatistikken i perioden etter hennes dødsfall.
Werther-effekten spiller på imitasjon av suicidal adferd, som ved når et selvmord blir publisert eller beskrevet i fiksjoner. Termen Werther-effekt har sin opprinnelse i romanfiguren Werther, som er hovedperson i Goethes roman Den unge Werthers lidelser fra 1774. Denne romanen er et av de tidligste kjente assosiasjoner mellom media og selvmord. Ikke lenge etter utgivelsen i 1774 begynte folk å etterlikne figuren Werther i romanen ved å kle seg i blå jakke og gule bukser som han gjorde i boka. Ifølge historien tar Werther sitt eget liv med en pistol etter at han blir avvist av kvinnen han var forelsket i. Også dette ble en trend folk fremstilte i virkeligheten ved å ta livet sitt på samme vis. Det var nettopp av denne grunnen boken ble forbudt i flere deler av Europa. Denne hendelsen brakte dermed fram uttrykket «Werther-effekten», som er benevnelsen for imitasjonsselvmord. Begrepet ble satt i gang av Phillips gjennom hans studier i 1974.
Werther-effekten forutsier ikke bare en kommende økning av selvmord, men også måten flertallet av selvmordsofrene i etterkant vil begå selvmord på. Dette kommer av at selvmordet som ble publisert får stor oppmerksomhet, som videre fører til at folk imiterer metoden som ble utført. Det kan hende folk som så opp på personen som døde ser på selvmordet som romantisk eller glamorøs handling, som får dem til å tro at det å ende sitt eget liv på samme måte vil bringe noe positivt ut av det.
Bonøya
Bonøya (nordsamisk: Gierbá) er ei øy i Lebesby kommune i Troms og Finnmark. Bonøya ligger i den sørligste delen av Laksefjorden ved Brenneset.
Portugal under Vinter-OL 1952
Portugal under Vinter-OL 1952. Én mannlig sportsutøver fra Portugal deltok i én sport, alpint, under Vinter-OL 1952 i Oslo. Portugal, som deltok for første i et vinter-OL, vant ikke noen medaljer. Beste plassering var en 69.-plass i utfor.
Medisinsk utstyr
Medisinsk utstyr er en term som følger av EUs direktiver for medisinsk utstyr. Direktivene omfatter utstyr og materialer (biomaterialer) som er beregnet brukt på mennesker for å diagnostisere, forebygge, overvåke, behandle eller lindre sykdom, skade eller handikap. Mange implantater er klassifisert som medisinsk utstyr. Begrepet er meget omfattende.
Medisinsk utstyr er lagt til EUs område for industri og virksomheter ("Industry and Enterprise"). Dette betyr at produsenter og fremstillere er tillagt et stort ansvar for godkjenning og oppfølging i form av egenkontroll og risikoanalyse. Dette skiller seg fra f.eks. legemidler, der det er større grad av myndighetskontroll.
Radio edit
En radioredigert sang (eng. Radio edit) er en stor remix av en sang for å gjøre den mer egnet for kommersiell avspilling på radio og andre offentlige steder.
Medisinsk utstyr
Direktivene er virksomme i Norge ved lov om medisinsk utstyr med forskrift (som er direktivtekstene). Statens legemiddelverk er fag- og tilsynsmyndighet for medisinsk utstyr i Norge.
Radio edit
Sammenliknet med den opprinnelige versjonen er en radio edit vanligvis kortere eller sensurert, det vil si, uten banning.
Medisinsk utstyr
EU-direktiver for medisinsk utstyr
Forskrift om medisinsk utstyr samler de opprinnelige direktivene for tre grupper av medisinsk utstyr i én tekst:
I henhold til direktivene klassifiseres utstyret i risikoklasser; I (lavest risiko), IIa, IIb og III (høyest risiko). I tillegg er utstyret inndelt etter tiltenkt brukstid (midlertidig – mindre enn 1 time; kortvarig – høyst 30 dager; langvarig – over 30 dager). Ut fra dette er det ulike grunnleggende krav som må tilfredsstilles for at utstyret blir CE-merket, og dermed markedsføres innen EU/EØS.
Ali MacGraw
Ali MacGraw (født 1. april 1939 i Westchester County i New York) er en amerikansk skuespillerinne.
Hennes mor hadde ungarsk jødisk bakgrunn og hennes far var av skotsk avstamning. Hun har en bror, Dick, som er artist. MacGraw har i voksen alder beskrevet sin far som voldelig. Hun er best kjent for sin rolle i Love Story, som hun vant en Golden Globe og mottok en Oscar-nominasjon for. MacGraw hadde sin debut på Broadway-teateret i New York City i 2006 der hun spilte en dysfunksjonell matriark i dramaet The Celebration.
Den 12. oktober 2010 deltok MacGraw opp i The Oprah Winfrey Show. MacGraw har uttalt at hun tok en ulovlig abort da hun var tidlig i 20-årene. Fra 1961 til 1962 var hun gift med bankmann Robin Hoen. Den 24. oktober 1969 giftet MacGraw seg med filmprodusenten Robert Evans, som den tredje av hans til sammen syv koner. Deres sønn, Josh Evans, ble født den 16. januar 1971. Paret skilte seg i 1972 etter at hun hadde en affære med Steve McQueen på settet til The Getaway. MacGraw giftet seg med McQueen 13. juli 1973. McQueen søkte om en skilsmisse i 1978 etter at han innledet et forhold med Barbara Minty. MacGraw giftet seg ikke igjen etter dette. MacGraw bytter på å bo i Santa Fe, New Mexico og i Los Angeles, California.
Nathan Deal
Nathan Deal (født 25. august 1942) er en politiker fra USA, som representerer Det republikanske partiet i amerikansk politikk.
Deal ble valgt inn i Representantenes hus i 1992 som demokrat, men skiftet side til republikanerne i 1995.
I mars 2010, annonserte Nathan Deal sin resignasjon fra den amerikanske kongressen, og stilte til valg som guvernør i delstaten Georgia. Deal ble den 82. guvernøren i delstaten i 2011, som etterfølger av Sonny Perdue.
Botnkrona Opp
Botnkrona Opp er et motbakkeløp i Sandnessjøen på Helgeland som arrangeres av Sandnessjøen og Omegn Turistforening. Løpet ble første gang arrangert i 2009 som en del av foreningens 75-årsjubileum, etter idé fra Kai Simonsen.
Løypa starter ved Breimo transformatorstasjon på 100 meters høyde og har målgang på toppen av Botnkrona på 1 072 meter. Løypa er 6,2 kilometer lang. Botnkrona er den høyeste toppen av Sju søstre.
Invasion of Astro-Monster
Invasion of Astro-Monster (怪獣大戦争, Kaizyû daisensou) er en japansk film fra 1965 regissert av Ishirô Honda.
Handling
To astronauter, Fuji og Glenn, blir sendt for å undersøke overflaten til den mystiske "Planet X" hvor de møter avanserte og tilsynelatende velvillige menneske-lignende vesener kalt Xiliens og deres leder Controller. Romvesenene leder astronautene til deres underjordiske base, og øyeblikk senere blir overflaten angrepet av en skapning som de kaller "Monster Zero" men som astronautene kjenner igjen som Ghidorah, et monster som hadde angrepet jordkloden en gang tidligere.
Controller uttaler at Ghidorah har angrepet dem gjentatte ganger, og tvunget alle romvesenene til å leve under jorden i konstant frykt. Men Glenn og Fuji bekymrer seg for at Xiliens kan ha skjulte motiver. Mistanken deres bekreftes når tre Xilien-romskip dukker opp i Japan. Xiliensene finner Godzilla og Rodan, begge sovende, og transporterer dem til Planet X. De tar også med seg Glenn, Fuji og forskeren Sakurai. Glenn og Fuji sniker seg bort, møter to Xilien-kvinner.
Xilien-vakter konfronterer astronautene og bringer dem tilbake til Controlleren. Astronautene får instruksjoner og sendes deretter hjem. Men Godzilla og Rodan blir værende på Planet X. Instruksjonene leveres til verdens ledere, og inneholder et ultimatum som krever at menneskeheten overgir jordkloden til Xilien. Ellers kommer jorden til å bli ødelagt av Godzilla, Rodan og Ghidorah, som er under romvesenens mentale kontroll.
John Bray
John Bray (født 19. august 1875, død 8. juli 1945) var en amerikansk friidrettsutøver som deltok i de olympiske leker 1900 i Paris.
Bray kom på tredjeplass i finalen på 1500 meter under OL 1900 i Paris bak britiske Charles Bennett og Henri Deloge fra Frankrike. På 800 meter kom han på sjetteplass.
Jimmy Doolittle
James Harold «Jimmy» Doolittle (født 14. desember 1896 i Alameda, California, død 27. september 1993 i Pebble Beach, California) var en amerikansk flypioner. Doolittle var general i US Air Force under andre verdenskrig; brigader 19. april 1942, generalmajor november 1942, generalløytnant 13. mars 1944 og general 4. april 1985 (pensjonert).
Doolittle mottok Medal of Honor fra president Franklin D. Roosevelt i Det hvite hus for sin innsats som øverstkommanderende for Doolittle-raidet (skildret blant annet i filmen Pearl Harbor der han ble spilt av Alec Baldwin). Flere av Doolittles barn og barnebarn vervet seg til det amerikanske flyvåpenet.
Doolittle var flyinstruktør under første verdenskrig. Han fikk en Bachelor of Arts fra University of California, Berkeley i 1922 der han sluttet seg til brorskapet Lambda Chi Alpha Fraternity. Doolittle var en av de mest kjente pilotene i USA i mellomkrigstiden. I september 1922 gjennomførte han den første av mange banebrytende flyreiser som gikk fra Florida, til San Diego, California, på 21 timer og 19 minutter. Den amerikanske hæren tildelte ham Distinguished Flying Cross for denne flyreisen. Han vant flykonkurransen Bendixtrofét i 1931.
Fra 1957 til 1958 var han formann for National Advisory Committee for Aeronautics før organisasjonen byttet navn til NASA. I 1972 mottok Doolittle en Tony Jannus Award for sitt fremragende bidrag til kommersiell luftfart. I tillegg til hans Medal of Honor for Doolittle-raidet fikk Doolittle blant annet en Presidential Medal of Freedom, to Distinguished Service-medaljer, Silver Star, Bronze Star, samt flere utmerkelser og dekorasjoner fra Storbritannia, Frankrike, Belgia, Polen, Kina og Ecuador. Han er den eneste personen som har blitt tildelt både Medal of Honor og Medal of Freedom, som er USAs to høyeste æresbevisninger.
Gothminister
Gothminister er et gothic-industriell metal-band fra Norge. Det ble startet av Bjørn Alexander Brem i 1999, og har siden gitt ut sju album og har hatt suksess særlig i Tyskland.
Gothminister har vært inne på de tyske alternative listene Deutsche Alternative Charts, hvor singelen «This is your Darkness» (2022) nådde førsteplass på singellisten og albumet «Pandemonium» (2022) nådde førsteplass på albumlisten. Tidligere gikk blant albumet annet Happiness In Darkness (2008) inn på førsteplass i USA på Vampirefreaks.com.
Bandet har spilt mange Europaturneer over de siste 20 årene, samt egen USA-turnee, og har spilt på flere store tyske musikkfestivaler, inkludert Wave-Gotik-Treffen (WGT), Dark Storm Festival, spilt for over 10 000 mennesker under Schattenreich Festival og for over 20 000 mennesker under M'era Luna Festival.
Bandet har turnert i mer enn 40 land. Bandet innehar også Norges «høyeste» rockkonsert på Romsdalshorn, som ligger over 1,600 moh., under RaumaRock i 2008.
Gothministers sceneshow inneholder pyrotekniske effekter, animatroniske figurer og fjernstyrte flygende monstre. Bandet deltok i Melodi Grand Prix 2013 med låten «Utopia», men gikk ikke videre fra den andre delfinalen 26. januar.
Albumet Utopia (2013) kom inn på Tysklands offisielle topp 100 salgslister. Singelen «Utopia» fra samme album nådde en 4.-plass på Deutsche Alternative Charts.
Høsten 2017 lanserte bandet sitt sjette fullengdealbum «The Other Side».
Bandet opptrådte på Rockstream sommeren 2022, og slapp samme år det kritikerroste sjuende albumet «Pandemonium» på både CD og vinyl. I tillegg ble special box set «Monsters United» utgitt med alle 7 tidligere utgitte fullengde CD’er og en DVD med alle utgitte musikkvideoer, behind the scenes, commentaries og mye mer.
Musikkvideoene «Pandemonium» og «Demons» (2022) har til sammen vunnet 19 film awards i Europa og USA.
Valknut (andre betydninger)
Valknut har flere betydninger:
Oljeferden i Hardanger
«Oljeferden i Hardanger» et oljemaleri av billedkunstneren Rolf Groven fra 1975. Bildet er en satirisk og miljøpolitisk kritisk parodi på Tidemand og Gudes kjente maleri «Brudeferd i Hardanger». Mens Tidemand og Gude malte et friskt fjordlandskap med festkledde mennesker i båt og en stavkirke på neset i bakgrunnen, er Grovens versjon full av drivende søppel og oljesøl, oljetanker på hvert et nes og stavkirken erstattet av en oljerigg. Båten med brudefølget er erstattet av en havarert fiskeskute.
Bildet ble refusert til Høstutstillingen i 1975. Norges naturvernforbund laget plakater av bildet.
Groven har også laget en annen parodi på «Brudeferden i Hardanger», der vegutbygging er trusselen mot landskapet.
Originalmaleriet var blitt parodiert tidligere også. Theodor Kittelsen laget i 1887 en tegning der brudebåten var søkklastet, og brudefølget preget av fyll, slagsmål og uorden.
Microlipus
Microlipus er en slekt av biller i delgruppen (underfamilien) blærebiller i familiegruppen børstebiller. Den er ikke registret i Norge.
Systematisk inndeling med europeiske arter
Microlipus har 2 arter i Europa. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Insektmiddel
Et insektmiddel er et giftstoff til å drepe insekter med, og det brukes hovedsakelig i landbruket og husholdninger. Utstrakt bruk av insektmidler kan forårsake uforutsette miljøskader, noe som gjorde at insektmidlet DDT ble forbudt i mange land.
Eksempler på insektmidler er DDT, Bladan og Aldrin.
Objektdatabase
Objektdatabaser brukes gjerne når komplekse data skal behandles med høy ytelse.
Standardisering
Object Database Management Group (ODMG) ble stiftet i 1991 og utarbeidet en viktig standard for objektdatabaser med utgangspunkt i standarder fra Object Managment Group (OMG). Bakgrunnen for dette var at de ønsket en mindre strikt standard som enklere kunne implementeres. Mellom 1993 og 2001 utgav de en spesifikasjon og fem revideringer av denne. Siste versjon var ODMG 3.0. Gruppen ble så oppløst.
I 2006 ble rettighetene til standarden overført til OMG. OMG er en viktig standardfastsetteren innenfor objektorientering, som ble stiftet i 1989 av 11 større dataselskaper. For å ivareta det videre arbeidet har de stiftet Object Database Technology Working Group (ODBT WG).
ODMG-standarden
ODMGs standard består av:
Object Definition Language (ODL)
Denne definisjonen oppretter klassen Student, som implementerer interfacet Person. Mengden av Student kalles studenter og studenter identifiseres med navn og alder. Navn og alder er definert direkte. Studie defineres som en egen struktur som heter Stud. I klassen student brukes betegnelsen "studie". Årsaken til at det gjøres slik er at man da kan gjenbruke strukturen i en annen sammenheng/klasse. Strukturen får pekeren Student::Stud.
Eksempel på deklarasjon av en-til-en-assosiasjon. Det må være en korresponderende deklarasjon i klassen det henvises til, Mobil::eiesAv er en lenke til denne deklarasjonen.
Eksempel på deklarasjon av en mange-til-en assosiasjon i ODL. Her har arbeidgruppe et sett av studenter og hver student deltar i en arbeidsgruppe:
Mange-til-mange-relasjoner uttrykkes som to en-til-mange assosiasjoner.
Klasser i objektdatabaser kan også inneholde metoder, på samme måte som i objektorienterte programmeringsspråk, og slike brukes for å endre verdiene i objekter.
Object Query Language (OQL)
OQL er laget for å kjøre spørringer mot en objektdatabase, og brukes alltid innenfor et vertsspråk. OQL refererer alltid til ekstensjoner, og ikke til klasser. I motsetning til SQL har ikke OQL en egen update-funksjon, men objekter kan endres ved å kalle metoder i objektene. I OQL navigerer man ofte ved hjelp av stier.
Eksempel på spørring i OQL, med utgangspunkt i tidligere eksempler. Finn navn og nummer til studenter som er eldre enn 21, sorter etter alder med høyeste først: Legg merke til s.eier i FROM. Dette er en vanlig konstruksjon i OQL, men forekommer ikke i SQL. Man vil også finne en del andre avvik i syntaksen.
Krigsforbrytelse
Krigsforbrytelse er en straffbar handling under internasjonale lover, i form av brudd på lover og skikker for krigføring. Handlingene kan være utført mot stridende, sivile i okkuperte områder eller mot eiendom i okkuperte områder. Ethvert brudd på krigslovene i en krig mellom nasjoner er en krigsforbrytelse, mens dette ikke nødvendigvis er tilfelle i borgerkriger.